  Майя Бывальцева Удмуртие ӝог эмъюрттэт сётонъя куинь машина басьтыны коньдон вуоз. Кызьы ивортэмын Росси кивалтэтлэн сайтаз, со пумысен косонэз премьер-министр Дмитрий Медведев кинюртӥз. Быдэсъясь тӧрлыклэн резерв фондысьтыз Федерацилэн 59 улосвылъёсызлы 680 миллион 700 сюрс манет келялозы. Автомобильёсты Россиысь предприятиослэсь басьтозы. Тодэ вайытом, азьвылгес верамын вал 2017-тӥ ар пумозь Удмуртие ӝог эмъюрттэт сётонъя 35 выль автомобиль вуыны кулэ шуыса, соосты федерал коньдонэн басьтозы. 21 машинаез — «ГАЗ» предприятиысь, 14-зэ — Ульяновскысь автозаводысь. Кылем арлы йылпумъянъёсъя Удмуртие 106 автомобиль вуиз, со улосвылысь эм транспортъя паркез 40 процентлы выльдыны луонлык сётӥз. Тегъёс: Тазалык ДмитрийМедведев Удмуртия кивалтэт коньдон тазалыкезутён ӝогэмъюрттэтсётон  